OpenLLM-France/wikimedia huggingface dataset:
# Resolució 1506 del Consell de Seguretat de les Nacions Unides

La Resolució 1506 del Consell de Seguretat de les Nacions Unides fou adoptada el 12 de setembre de 2003. Després de recordar les resolucions 731 (1992), 748 (1992), 883 (1993) i 1192 (1998) sobre els atemptats contra el Vol 103 de Pan Am sobre Lockerbie (Escòcia) el 1988 i el vol 772 d'UTA sobre Níger el 1989, el Consell van aixecar les sancions imposades contra Líbia després que el país no cooperés amb les investigacions sobre la destrucció dels avions.
El Consell de Seguretat va donar la benvinguda a les mesures adoptades pel govern del Líbia per complir amb les resolucions del Consell de Seguretat relatives a l'acceptació de la responsabilitat dels funcionaris libis, els pagaments de compensacions, la renúncia al terrorisme i el compromís de cooperar amb altres sol·licituds d'informació en la investigació. Actuant en virtut del Capítol VII de la Carta de les Nacions Unides, el Consell va aixecar les prohibicions sobre vendes militars, comunicacions aèries i determinats equips petrolífers imposades en resolucions anteriors relatives a Líbia i va dissoldre el Comitè establert per supervisar les sancions.
La resolució, proposada per Bulgària i el Regne Unit, va concloure eliminant el tema dels assumptes amb què es va prendre el Consell. Va ser aprovat per 13 vots contra cap i dues abstencions de França i dels Estats Units, que va expressar les seves reserves sobre la voluntat de Líbia de complir els seus compromisos. Libyan state radio hailed the move as a "victory".

## Referències

* ↑ «Security Council lifts sanctions imposed on Libya after terrorist bombings of Pan Am 103, UTA 772». United Nations, 12-09-2003.
* ↑ Gowlland-Debbas, Vera; Tehindrazanarivelo, Djacoba Liva. National implementation of United Nations sanctions: a comparative study. Martinus Nijhoff Publishers, 2004, p. 14. ISBN 978-90-04-14090-5.
* ↑ Hilaire, Max. United Nations law and the Security Council. Ashgate Publishing, Ltd, 2005, p. 273. ISBN 978-0-7546-4489-7.
* ↑ «Security Council lifts sanctions against Libya imposed after Lockerbie bombing». United Nations News Centre, 12-09-2003.
* ↑ «UN lifts Libya sanctions». BBC News, 12-09-2003.

## Vegeu també

* Llista de resolucions del Consell de Seguretat de les Nacions Unides 1501 a la 1600 (2003 - 2005)

## Enllaços externs

* PDF Text de la Resolució a UN.org
# Ben Maachou

Ben Maachou (àrab ابن معاشو) és una comuna rural de la província de Berrechid de la regió de Casablanca-Settat. Segons el cens de 2014 tenia una població total de 8.458 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# La Pinya

La Pinya és un poble garrotxí i antic municipi que des del 1968 forma part de la Vall d'en Bas. El 2005 tenia 163 habitants. Amb una alçada al voltant dels 500 msnm davalla pel vessant oest de la serra de Sant Valentí elevant-se de la plana de la Pinya. El poble se centra en l'església de Santa Maria, on destascava una talla de Santa Maria de la Cabeça, perduda durant la Guerra Civil espanyola.

## Geografia

L'antic terme municipal de la Pinya, de 9 km², forma un petit pla, el pla de la Pinya. Està situat a l'oest d'Olot, a la vall del Riudaura, i limitava al nord amb el terme municipal Riudaura, i al sud i a l'oest amb l'antic terme de Sant Privat d'en Bas (actualment part de la Vall d'en Bas). El terreny del pla de la Pinya té bastanta bona qualitat i s'hi produeixen grans, llegums i alls. A les serralades que limiten al pla hi ha boscos de roures i alzines.
El poble de la Pinya té la població molt disseminada i acumula un grupet de cases a la falda de la serra de Sant Valentí, al voltant de l'església parroquial de Santa Maria. A part, també formava part de l'antic municipi de la Pinya el poble de Sant Joan dels Balbs, que de fet era el més habitat. Destaquen també el mas del Serrat, amb la seva capella dedicada a la Mare de Déu del Carme, i el Mas de la Garganta.

## Història

L'antic municipi de la Pinya estava format històricament per dues parròquies: la Pinya i els Balbs. La Pinya surt esmentat el 958 amb el nom de Pinna, que canvia en Pineda (982 i 1011), Pinee (1022) i Pinea més endavant. Pel que fa als Balbs, s'escriu Balbos (958), Balbs o Balps (977) i Balbos més endavant. El territori formava part del vescomtat de Bas, però el monestir de Ripoll exercia jurisdicció sobre la parròquia de la Pinya, i Santa Maria de Besalú, sobre la parròquia dels Balbs. L'any 1968, el municipi es fusiona amb els llavors municipis de Sant Privat d'en Bas, Sant Esteve d'en Bas i Joanetes per formar un únic municipi (la Vall d'en Bas), amb l'objectiu principal d'aconseguir la reunificació parcel·lària.

## Referències

* ↑ La Pinya ortofoto 1:5.000 de l'Institut Cartogràfic de Catalunya
* ↑ «Turisme >Els pobles > La Pinya». Web de l'Ajuntament de la Vall d'en Bas, NC. [Consulta: 12 febrer 2012].

## Bibliografia

* "Gran Geografia Comarcal de Catalunya" Gran Geografia Comarcal de Catalunya vol. III, pàg. 332/34. (ISBN|84-85194-17-9)
# Integració per discs

La integració per discs és un mitjà per calcular el volum d'un sòlid de revolució, en integrar al llarg de l'eix de revolució. Aquest mètode modela la forma generada de 3 dimenssions com una "pila" d'un nombre infinit de discs (de radi variable) i de gruix infinitesimal. En comptes de "anells" les possible fer servir "discs" (el mètode d'anells) és per sòlids de revolucions "buits", i utilitza els mateixos principis en què es basa la integració per discs.

## Definició
### Funció de x

Si la funció que girant genera el sòlid és una funció de x, la següent integral representa el volum del sòlid de revolució:
$\pi \int _{a}^{b}{\left[R(x)\right]}^{2}\ \mathrm {d} x$
on R(x) és la distància entre la funció i l'eix de rotació. Això només funciona si l'eix de rotació és horitzontal (exemple: y = 3 constant).

### Funció de y

Si la funció que girant genera el sòlid és una funció de y, la següent integral obtindrà el volum del sòlid de revolució:
$\pi \int _{c}^{d}{\left[R(y)\right]}^{2}\ \mathrm {d} y$
on R(y) és la distància entre la funció i l'eix de rotació. Això només funciona si l'eix de rotació és vertical (exemple: x = 4 constant).

### Sòlid "Buit" de revolució

Per obtenir el volum d'un sòlid de revolució "buit" (de vegades anomenat el "mètode de discs"), el procediment ha d'agafar el volum del sòlid de revolució interior i restar-lo de l'exterior. Això es pot calcular amb una integral única integral com la següent:
$\pi \int _{a}^{b}\left({\left[R_{O}(x)\right]}^{2}-{\left[R_{I}(x)\right]}^{2}\right)\mathrm {d} x$
on R$_O$(x) és la funció que és més llunyana de l'eix de rotació i R$_I$(x) és la funció que és més propera a l'eix de rotació. S'ha d'anar amb compte de no avaluar el quadrat de la diferència sinó la diferència dels quadrats de les dues funcions. ${\left[R_{O}(x)\right]}^{2}-{\left[R_{I}(x)\right]}^{2}\ \not \equiv \;{\left[R_{O}(x)-R_{I}(x)\right]}^{2}$
NOTA: la fórmula citada només funciona per revolucions sobre l'eix d'abscisses.
Per girar entorn de l'eix horitzontal, simplement es resta cada fórmula d'aquell eix:
si $h$ és el valor d'un eix horitzontal, llavors el volum =
$\pi \int _{a}^{b}\left({\left[h-R_{O}(x)\right]}^{2}-{\left[h-R_{I}(x)\right]}^{2}\right)\mathrm {d} x.$
Per exemple, per girar la regió entre $y=-2x+x^{2}$ i $y=x$
al llarg de l'eix $y=4$, s'hauria d'integrar de la manera següent:
$\pi \int _{0}^{3}\left({\left[4-\left(-2x+x^{2}\right)\right]}^{2}-{[4-x]}^{2}\right)\mathrm {d} x.$
Fixeu-vos que en integrar al llarg d'un eix diferent de $x$, l'altre eix pot no ser tan obvi. A l'exemple previ, to ti que $y=x$ és més amunt que $y=-2x+x^{2}$, aquest és més interior, ja que és més proper a $y=4$
La mateixa idea es pot aplicar a l'eix d'ordenades com a qualsevol altre eix vertical. Només cal resoldre cada equació per $x$ abans que s'introdueixi a la fórmula d'integració.

## Vegeu també

* Sòlid de revolució
* Integració per capes
# Tazzoliïta

La tazzoliïta és un mineral de la classe dels òxids. Rep el nom en honor de Vittorio Tazzoli (n. 1938), químic, mineralogista, cristal·lògraf i professor de la Universitat de Pàdua i la Universitat de Messina.

## Característiques

La tazzoliïta és un òxid de fórmula química Ba$_{4-x}$Na$_x$Ti₂Nb₃SiO$_{17}$[PO₂(OH)₂]$_x$(OH)$_{(1-2x)}$. Va ser aprovada com a espècie vàlida per l'Associació Mineralògica Internacional l'any 2011, sent publicada per primera vegada el 2012. Cristal·litza en el sistema ortoròmbic. La seva duresa a l'escala de Mohs és 6.

## Formació i jaciments

Va ser descoberta a Monte delle Basse, al municipi de Galzignano Terme, dins la província de Pàdua (Vèneto, Itàlia), on es troba en petites cavitats en com a cristalls laminats en forma de ventall. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Tazzoliite» (en anglès). Mindat. [Consulta: 14 febrer 2022].
# Equip Crònica

L'Equip Crònica o Cròniques de la realitat (oficialment i en castellà Equipo Crónica) va ser un grup de pintors valencians actiu entre 1965 i 1981, data en què va morir Rafael Solbes. El van fundar Manolo Valdés, Rafael Solbes i Juan Antonio Toledo, si bé aquest últim es va deslligar aviat del grup. Va produir pintures de gran format, juntament amb escultures i gravats seriats. Hi ha exemples rellevants d'aquest grup a l'IVAM de València i el Museu Reina Sofia de Madrid.
Equip Crònica es va apartar de l'art informal per conrear una pintura figurativa dintre de la tendència del Pop art. Analitzava críticament la situació política d'Espanya i la història de l'art. Es va inspirar en obres clàssiques com el Guernica de Picasso o Las Meninas de Velázquez, entre d'altres.
La seva barreja és única: una mica realista, una mica crítica, bastant pop, amb cites pictòriques, anacronismes i pastitxos agredolços. L'ombra del franquisme és present en tota la seva obra. Les seves pintures i serigrafies parodien els retrats reals de Velázquez, que en aquells anys eren utilitzats en cartells publicitaris pel Ministeri d'Informació i Turisme de Manuel Fraga. Enfront de la imatge grandiosa i pintoresca d'Espanya que el règim franquista volia projectar, l'Equip Crònica incidia en una altra més ombrívola, tot recorrent a la ironia.

## Referències

* ↑ "Equip Crònica", enciclopedia.cat.
* ↑ Oblidant Velázquez. Las Meninas. Barcelona: Museu Picasso, Ajuntament de Barcelona, 2008, p.218. ISBN 978-84-9850-090-5.

## Enllaços externs

* «Equip Crònica». Gran Enciclopèdia Catalana. Barcelona: Grup Enciclopèdia Catalana.
* (castellà) Las Meninas del Equipo Crónica Arxivat 2008-02-23 a Wayback Machine.
# Benacazón

Benacazón és una localitat de la província de Sevilla, Andalusia, Espanya. L'any 2005 tenia 5.754 habitants. La seva extensió superficial és de 32 km² i té una densitat de 179,8 hab/km². Les seves coordenades geogràfiques són 37° 21′ N, 6° 11′ O. Està situada a una altitud de 120 metres i a 23 kilòmetres de la capital de la província, Sevilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 4.936 | 4.937 | 5.033 | 5.021 | 5.055 | 5.179 | 5.463 | 5.578 | 5.754 | 5.932 | 6.089 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | José Manuel Cabrera | PSOE | 28/05/1983 |
| 1987 - 1991 | José Manuel Cabrera | PSOE | 30/06/1987 |
| 1991 - 1995 | José Manuel Cabrera | PSOE | 15/06/1991 |
| 1995 - 1999 | José Manuel Cabrera | PSOE | 17/06/1995 |
| 1999 - 2003 | Manuel Adame Valero | PA | 03/07/1999 |
| 2003 - 2007 | Manuel Adame Valero | PA | 14/06/2003 |
| 2007 - 2011 | Diego Sánchez Martín | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Anna Osmakowicz

Anna Osmakowicz (Varsòvia, 14 de març de 1963) és una actriu i cantant polonesa. Va estudiar piano, flauta i cant i ha participat en diversos musicals, festivals i obres de teatre, com Orfeusz i Eurydyka w krainie tęczy, Carmen, Macbeth, Otel·lo, El violinista a la teulada o Madama Butterfly.

## Carrera

Es va graduar a la classe de piano del professor Kornelii Gniazdowskiej,, flauta a la classe del professor Danuta Marciniak i el departament vocal de les professores Zofia Traczyk i Katarzyna Zachwatowicz. Durant els anys 1979-1981 va participar en tallers de jazz a Chodzież amb el professor Tomasz Ochalski. Durant els anys 1979-1981 va aparèixer en programes de ràdio cíclics al cafè "Podwieczorek al micròfon" sota la direcció musical de Stefan Rachoń. El 1982 va actuar al Festival de la Cançó Txeca i Eslovaca. El 1984, va tocar al musical Fri. "Orfeu i Eurídice al país de l'arc de Sant Martí" (dir. Ryszard Cieśla) al Teatre Nowy de Varsòvia. El 1984 va rebre el premi principal "Złoty Samowar" al Festival de la Cançó Soviètica a Zielona Góra, juntament amb el conjunt vocal "Impuls". El 1985 va fer una gira per la Unió Soviètica. El 1986 va actuar en musicals al teatre musical "Syrena". De 1986 a 2003 va estar permanentment associada al Teatr Wielki - Òpera Nacional Polonesa de Varsòvia.
Va cantar en actuacions com: Halka, Straszny dwór ambdues de Moniuszko, Carmen de Bizet, Macbeth i Othello ambdues de Verdi, El violinista a la teulada de Jerry Bock, Madame Butterfly de Puccini, At the Gates of Paradise de John Zorn, Seven Gates de Penderecki.
Ha actuat, entre altres països, a França, Alemanya, Suïssa, Rússia, Azerbaidjan, Japó, Xina, Grècia, Hongria, Brasil i Israel. Canta i grava cançons, cançons i nadales en esperanto, promovent la cultura polonesa a l'estranger. L'any 2004 torna als escenaris, dona concerts i grava peces de música popular.
Componen i arreglen cançons per a ella, incl. Leszek Gryczka, Stanisław Niwelt, Janusz Papaj, Wojciech Piętowski, Tadeusz Prejzner, Andrzej Seroczyński, Marek Sewen, Ryszard Szeremeta, Jan Wierzbica.

## Passió per la música

Ha dit públicament:
| « | <"La música és el meu amor més gran de la vida. Si hi hagués la possibilitat de canviar-ho tot a la meva vida a partir de demà, no crec que canviaria res. La música és tota la meva vida."> | » |

## Discografia

* 2005- En kristnaska hor (kolędy i pastorałki /esperanto)
* 2006 - Kristabia festo (kolędy i pastorałki /esperanto)
* 2008 - Wigilijna Noc (pastorałki)
* 2009 - Dzisiaj Wielkanoc
* 2009 - Intymny świat (balades en jazz)
* 2009 - Kolędy

## Recopilacions

* 1990 - Piosenki Tadeusza Prejznera
* 1991 - Od Turowa jadę
* 1992 - Miłość ubrana w wiersze
* 1993 - Pastorałki i kolędy
* 1999 - Ojcze Święty śpiewamy dla Ciebie
* 2001 - Bilet do radości
* 2002 - Rzeka wspomnień
* 2005 - Pieśni dla Ojca Świętego Papieża Jana Pawła II

## Referències

* ↑ https://es.wikidat.com/info/anna-osmakowicz
* ↑ http://dziennik.com/publicystyka/kultura/anna-osmakowicz-nie-chce-tworzyc-muzyki-komercyjnej/%5BEnllaç+no+actiu%5D
# LASK Linz

El LASK Linz (pronunciació alemanya: ( escolteu-ho)) és un club de futbol austríac de la ciutat de Linz.

## Història

El LASK és el club de futbol més antic de l'estat d'Àustria del Nord. El 1908, Albert Siems, un membre del club d'atletisme fundat el 1899 Linzer Athletik Sportklub Siegfried decidí crear un club de futbol. El club adoptà els colors blanc i negre i el seu primer nom fou Linzer Sportclub. El 14 de setembre de 1919 canvià el seu nom per Linzer Athletik Sport-Klub (també anomenat Linzer ASK o LASK). Des de 1995 el nom oficial del club és LASK Linz. La seva millor temporada fou el 1965, en què guanyà la lliga austríaca (per primer cop obtinguda per un club de fora de Viena), a més de la copa.
L'any 1997, a causa de les pressions públiques, el LASK Linz es fusionà amb el seu rival ciutadà, el FC Linz (conegut amb anterioritat com SK VOEST Linz). Es mantingueren el nom del club, colors i dirigents del LASK.

## Palmarès

* 1 Lliga austríaca de futbol: 1965 (més una el 1974 per al VOEST Linz)
* 1 Copa austríaca de futbol: 1965
* 2 Lliga austríaca de segona divisió: 1979, 1994
* 1 Campionat d'Àustria amateur: 1931
* 13 Lligues d'Àustria del Nord: 1924, 1925, 1926, 1927, 1929, 1930, 1931, 1932, 1936, 1939, 1947, 1948, 1950
* 6 Copes d'Àustria del Nord: 1929, 1931, 1932, 1935, 1937, 1946

## Jugadors destacats

* Besian Idrizaj
* Geir Frigård
* Peter Stöger
* Ivica Vastić
* Markus Weissenberger
* Klaus Lindenberger
* Christian Stumpf

## Enllaços externs

* LASK Linz - Lloc web oficial
# Estadi Renato Dall'Ara

L'estadi Renato Dall'Ara és un estadi de futbol, situat a la ciutat de Bolonya, capital de la regió d'Emília-Romanya, a Itàlia. És la seu habitual del Bologna Football Club.
Va ser una de les seus de les Copes del Món de 1934 i 1990.

## Enllaços externs

* Pàgina oficial del Bologna FC (italià)
# Riu Han

El riu Han (Hangul: 한강) és un riu de Corea del Sud que neix de la confluència del riu Namhan i del riu Bukhan, el qual s'origina a la muntanya de Geumgang a Corea del Nord. El riu flueix a través de Seül i després s'uneix amb el riu Imjin just abans de desembocar al mar Groc. És un dels rius més grans de Corea del Sud i el quart riu més llarg de la península coreana després dels rius Amnok, Duman i Nakdong. Al llarg de les ribes del riu, particularment a Seül, camins per a vianants i bicicletes estan disponibles a banda i banda del riu. Diversos restaurants i cafès estan localitzats en aquests camins. Encara que la majoria dels ponts que creuen el riu són per a automòbils o el metro, hi ha certs ponts que poden creuar els vianants.
El riu Han i els seus voltants tenen un paper important en la història de Corea. Els Tres Regnes de Corea van lluitar per controlar aquesta terra, on el riu era usat com a ruta comercial cap a la Xina via al Mar Groc. No obstant això, el riu ja no s'utilitza per a la navegació, ja que creua la zona desmilitaritzada, on l'entrada a civils està prohibida.
El 2011 es va realitzar una enquesta per l'Institut de Desenvolupament de Seül, on s'incloïen 800 residents i 103 planificadors urbans i arquitectes. Aquesta enquesta reflectia que el 51.3% dels residents i el 68.9% dels experts van assenyalar al riu com el lloc més representatiu de Seül, seguit de la muntanya Namsan.

## Referències

* ↑ Shin, Jung-il, "Historic River Flowing through the Korean Peninsula." Koreana (Summer, 2004), 6.
* ↑ «Mt. Nam Picked as Seoul's No. 1 Scenic Attraction». Chosun Ilbo, 28-04-2011 [Consulta: 4 juny 2012].
# Biblioteca Pública do Instituto Nacional de Estudos e Pesquisa

La Biblioteca Pública do Instituto Nacional de Estudos e Pesquisa és la principal biblioteca de Guinea Bissau localitzada a la capital Bissau. Desenvolupa les funciona de biblioteca de l'Instituto Nacional de Estudos e Pesquisa i de la veïna Universitat Amílcar Cabral, de biblioteca pública de Bissau, i de biblioteca nacional del país, i és responsable pel sistema de dipòsit legal de Guinea Bissau.
Guarda un fons de vora de 70.000 títols, repartits en els seccions principals de periòdics, monografies i documents del període colonial.

## Història

Després de la fi del domini portuguès sobre el país en 1974, la biblioteca fou fundada en 1984. Va heretar el fons de la biblioteca colonial de la Guinea Portuguesa i passà a ser responsable del dipòsit legal al país.
Durante la Guerra Civil de Guinea Bissau a partir de 1998, el fons va patir grans danys i pèrdues estimades en el 35 % de la col·lecció. Amb ajuda internacional, fou possible la recuperació de les col·leccions i dels materials i equipaments després de 2000.
Em 2011, la biblioteca pública de l'INEP va rebre una petita biblioteca americana, designada com a american corner. Sense ambaixada pròpia a Guinea Bissai amb una ambaixada més pròxima situada a Dakar, al Senegal, aquesta biblioteca americana és actualment l'única representació oficial dels Estats Units al país.

## Referències

* 1 2 3 4 Instituto Nacional de Estudos e Pesquisa. «Biblioteca Pública do INEP (BP)».
* ↑ CRISTÓVAO, Fernando (dir. e coord.). Dicionário Temático da Lusofonia. Lisboa/Luanda/Praia/Maputo; Texto Editores. 2006, p. 149 (ISBN 972-47-2935-4)
* ↑ Biblioteca Digital Lusófona. «Guiné Bissau - INSTITUTO NACIONAL DE ESTUDOS E PESQUISA (INEP) BIBLIOTECA PÚBLICA». Arxivat de l'original el 2017-12-10. [Consulta: 9 desembre 2017].

## Bibliografia

* «Guinée-Bissau». A: Marcel Lajeunesse. Les Bibliothèques nationales de la francophonie (en francès). 3rd. Bibliothèque et Archives nationales du Québec, 2008. OCLC 401164333. Arxivat 2018-12-13 a Wayback Machine.
# Triassútxnaia

Triassútxnaia (en rus: Трясучая) és un poble del krai de Krasnoiarsk, a Rússia, que en el cens del 2010 tenia 103 habitants. Pertany al districte de Balakhtà.

## Referències

* ↑ «Чистопольский сельсовет на официальном портале Красноярского края». Arxivat de l'original el 2012-05-24. [Consulta: 26 març 2020].
# Jason McAteer

Jason McAteer (Birkenhead, 18 de juny de 1971)Jason Wynne McAteer (Birkenhead, Anglaterra, 18 de juny de 1971), és un exfutbolista irlandès, tot i que va néixer a Anglaterra, i que fou internacional amb la selecció de la República d'Irlanda. Jugava com a migcampista defensiu, i es va retirar el 2007, als 36 anys.

## Referències

* ↑ «McAteer opts to hang up his boots» (en anglès). BBC Sport, 12 juny 2007. [Consulta: 12 juny 2007].
# Sub-districte del Golan

El Sub-Districte dels Alts del Golan (en hebreu: נפת רמת הגולן) forma part del Districte del Nord d'Israel. El sub-districte s'estén sobre els Alts del Golan, en l'àrea que va ser ocupada per les forces armades israelianes després de la Guerra dels Sis Dies el 1967. El territori del Golan va ser transferit a la sobirania isreliana després de la promulgació de la llei dels Alts del Golan per part del parlament israelià el 1981. L'assentament humà més gran en la regió dels Alts del Golan és el poble drus de Majdal Shams, que es troba al peu del Mont Hermon, en el Districte del Nord. La regió té 1.154 quilòmetres quadrats. El subdistricte té una densitat de població de 36 habitants per quilòmetre quadrat, i la seva població inclou a ciutadans àrabs, jueus i drusos. El 1982, el parlament israelià va aprovar la Llei dels Alts del Golan, i va declarar que la legislació israeliana també s'havia d'aplicar en els Alts del Golan. El sub-districte té 36 localitats, de les quals 32 són localitats jueves i 4 són localitats druses.

## Consells locals

* Buq'ata
* Ein Qiniyye
* Ghajar
* Majdal Shams
* Mas'ade
* Qatsrin

## Consells regionals

El Consell Regional del Golán (en hebreu: מועצה אזורית גולן) (transliterat: Moatza Azorit Golan) és un consell regional que representa a la majoria dels assentaments israelians dels Alts del Golan. El consell està format per 19 moixavs, 10 quibuts, i diversos pobles. La seu del consell es troba en la ciutat de Qatsrin, tanmateix la vila de Qatsrin no forma part del consell regional. El cap del consell és Eli Malka.

### Poblacions

| Afiq Alonei HaBashan Aniam Avnei Eitan Bnei Yehuda Ein Zivan El Rom Eliad Geshur Givat Yoav Hispin | Kanaf Kela Alon Keshet Kfar Haruv Khad Nas Kidmat Tzvi Maale Gamla Merom Golan Metzar Mevo Hama Natur | Neot Golan Neve Ativ Nimrod Nov Odem Ortal Ramat Magshimim Ramot Sha'al Yonatan |

## Referències

* ↑ «www.golan.org.il/». Arxivat de l'original el 2006-12-31. [Consulta: 27 desembre 2017].